Държавен вестник, бр. 7, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  7
2. В ал. 2 думите „Държавната комисия по 
хазарта“ се заменят с „Националната агенция 
за приходите“.
§ 25. В допълнителните разпоредби се 
правят следните изменения и допълнения:
1. Параграф 2 се отменя.
2. Създават се § 2а и 2б:
„§ 2а. „Лица, пряко свързани с управле-
нието и провеждането на играта“ са лица, 
заемащи ръководна длъжност по трудово 
правоотношение с организатора на хазартни 
игри или изпълняващи ръководна функция 
по гражданско правоотношение с организа-
тора на хазартни игри, по силата на които 
правоотношения са длъжни да разработват 
механизма на дадена игра и/или да контро-
лират нейното провеждане.
§ 2б. При представяне на изискуем частен 
документ се заличават личните данни и ин-
формацията, представляваща търговска тайна, 
ако същите не са необходими за разкриване 
и проверка съгласно ЗХ или наредбата.“
§ 26. В заключителната разпоредба в § 3 
след думите „чл. 8, ал. 5“ се поставя запетая 
и се добавя „чл. 15, ал. 2, чл. 17, ал. 3, т. 5, 
чл. 37, ал. 2 и 4 и чл. 38, ал. 3“.
Министър-председател:  
Бойко Борисов
Главен секретар на Министерския съвет:  
Веселин Даков
400
ПОСТАНОВЛЕНИЕ № 17 
ОТ 21 ЯНУАРИ 2021 Г.
за одобряване на допълнителни трансфери 
по бюджетите на общини за 2021 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс-
фери за други целеви разходи по бюджетите 
на общините за 2021 г. в размер 2 412 525 лв. 
за подобряване на материалната база в ин-
ституции от системата на предучилищното 
и училищното образование, разпределени по 
общини и дейности съгласно приложението.
(2) Допълнителните трансфери по ал. 1 да 
се осигурят за сметка на:
1. намаление на утвърдените разходи за 
персонал по „Политика в областта на все-
обхватното, достъпно и качествено пред­
училищно и училищно образование. Учене 
през целия живот“, бюджетна програма 
„Училищно образование“, по бюджета на 
Министерството на образованието и науката 
за 2021 г. – 1 412 525 лв.;
2. преструктуриране на разходите по цен-
тралния бюджет – 1 000 000 лв.
Чл. 2. Със сумата по чл. 1, ал. 2, т. 1 да 
се намали бюджетното взаимоотношение на 
централния бюджет с бюджета на Министер-
ството на образованието и науката за 2021 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2021 г. и да уведоми министъра 
на финансите.
Чл. 4. Министърът на финансите да из-
върши налагащите се промени по централ-
ния бюджет, включително на бюджетните 
взаимоотношения на съответните общини с 
централния бюджет за 2021 г.
Заключителни разпоредби
§ 1. Постановлението се приема на осно-
вание чл. 55а и чл. 109, ал. 3 от Закона за 
публичните финанси.
§ 2. Изпълнението на постановлението се 
възлага на министъра на образованието и нау­
ката и на кметовете на съответните общини.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
Приложение  
към чл. 1, ал. 1
Разпределение на допълнителните трансфери по бюджетите на общините
Община
Област
Дейности
Средства 
(в лв.)
Банско
Благоевград
Ремонт на покрива и отоплителната инсталация на сгра-
дата на Основно училище „Свети Климент Охридски“, 
гр. Добринище
190 000
Гоце Делчев
Благоевград
Дофинансиране на основен ремонт на сграда на Детска 
градина „Еделвайс“, с. Брезница, доставка на оборудване 
и обзавеждане
500 000
Гърмен
Благоевград
Проектиране, изграждане, оборудване и обзавеждане на 
нов физкултурен салон на Обединено училище „Христо 
Ботев“, с. Дъбница – 550 000 лв., и саниране на два учебни 
корпуса – „А“ и „Г“, на сградата на Обединено училище 
„Св. Климент Охридски“, с. Дебрен – 450 305 лв.
1 000 305
Хаджидимово Благоевград
Изграждане, оборудване и обзавеждане на нов физкулту-
рен салон на Средно училище „Никола Йонков Вапцаров“, 
гр. Хаджидимово
722 220
Общо:  
 
2 412 525
401